GĦATTINI, QALTLI Għattini, qaltli. U leħenha qanqal fija passjoni bierda imħabba bla tifsira. Weħedna. Hi u jien. Għattini, qaltli. U jien tbissimtilha. U ħabtu l-asterojdi snin-dawl 'il bogħod fl-ispazju-misterju ta' moħħi. U qrajt l-isplużjoni fit-telqa sħiħa ta' ġisimha. Għattini, talbitni bi ħraraħlewwa. Mat-tielet karbatalba ġbidt fuqha l-liżar abjad u bkejt bla ħoss it-telfa ta' elf ħolma-asterojda. MHUX IŻJED DAN IL-PAJJIŻ TIEGĦI Mhux iżjed dan il-pajjiż tiegħi. Mhux meta l-gżira, minkejja l-wegħdiet, tgħattewlha x-xtajtiet b'lukandi mifruxa f'tarf l-isbaħ bajjiet! L-oħla mkejjen ta' din artna inbidlu f'mostri lussużi minn għonja bla ruħ. Bħal tfajliet somor-gustużi, sidirhom ifuħ, saru ċorma prostituti (jew anki latrini). Il-ftit għelieqi-ġawhar li baqgħalna diġa' qegħdin ritratti għand l-aġenti fil-vetrini. Fuq kuxjenza moribonda ta' poplu ttradut jinstema' l-ilment kiebi ta' sireni minxura mal-ballut: sarabanda tqila-twila għat-telf t'għelieqi primi u bajjiet akkwamarini. Qamar aħdar fl-iswed-ikħal tas-smewwiet. U ġawhar għajnejk. U qalbi nirien toħlom bik, b'sidrek, b'kuxxtejk. U moħħi mkebbes faħma fl-abbiss-ħerba ta' Ramallah aħmar nar fejn tgħix int. (Ħsibijiet stil Ħajku) 41.Cafċif il-baħar: sinfonija sajfija fuq l-obwe tal-blat. 73. Żiffa fil-fraxxnu, 82. Fraġli 'mma mimli, fih l-essenza tal-ħajku – iż-żahar tal-larinġ. 145. Ħiemda fir-ramla – 'mma l-għerf tad-dinja jinsab f'dil-bronja ċkejkna. 185. Tant fraġli l-ħajku – il-ħbiela tiegħu. 197. Riħ il-ħarifa waqqagħli l-fjuri kollha – baqa' z-zkuk u jien. Mexxiha:
Poeżiji – "Għattini, qaltli" minn Victor Fenech